CELEX: 32021D0786
Language: lt
Date: 2021-05-10 00:00:00
Title: Tarybos įgyvendinimo sprendimas (ES) 2021/786 2021 m. gegužės 10 d. kuriuo Kroatijos Respublikai leidžiama pagal Direktyvos 2003/96/EB 19 straipsnį taikyti atleidimą nuo mokesčio gazoliui, naudojamam eksploatuojant humanitarinio išminavimo įrangą

2021 5 17   
               
               
                  LT
               
               
                  Europos Sąjungos oficialusis leidinys
               
               
                  L 173/1
               
            
         TARYBOS ĮGYVENDINIMO SPRENDIMAS (ES) 2021/786
         2021 m. gegužės 10 d.
         kuriuo Kroatijos Respublikai leidžiama pagal Direktyvos 2003/96/EB 19 straipsnį taikyti atleidimą nuo mokesčio gazoliui, naudojamam eksploatuojant humanitarinio išminavimo įrangą
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. spalio 27 d. Tarybos direktyvą 2003/96/EB, pakeičiančią Bendrijos energetikos produktų ir elektros energijos mokesčių struktūrą (1), ypač į jos 19 straipsnį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos įgyvendinimo sprendimu 2014/921/ES (2) Kroatijai pagal Direktyvos 2003/96/EB 19 straipsnį buvo leista iki 2020 m. gruodžio 19 d. taikyti atleidimą nuo mokesčių (toliau – atleidimas nuo mokesčių) gazoliui, naudojamam eksploatuojant specialią humanitarinio išminavimo įrangą;
                  
               
                     (2)
                  
                  
                     2020 m. rugsėjo 18 d. Kroatija paprašė leidimo toliau taikyti atleidimą nuo mokesčių nuo 2020 m. gruodžio 20 d. iki 2026 m. gruodžio 19 d. Komisijos prašymu 2020 m. spalio 13 d. ir 2020 m. lapkričio 6 d. Kroatija pateikė papildomos patvirtinamosios informacijos;
                  
               
                     (3)
                  
                  
                     ketindama toliau taikyti atleidimą nuo mokesčių, Kroatija siekia pagreitinti likusių minomis užterštų vietovių įvairiuose regionuose išminavimą. Atleidimas nuo mokesčių iškart turėtų teigiamą poveikį žmonių gyvenimui ir sveikatai tuose regionuose;
                  
               
                     (4)
                  
                  
                     atleidimas nuo mokesčių turėtų būti taikoma tik patvirtintai specialiosios paskirties įrangai, kuri buvo sukurta ir pagaminta konkrečiai užminuotoms vietovėms valyti;
                  
               
                     (5)
                  
                  
                     atleidimą nuo mokesčių turėtų būti leista taikyti tik minomis užterštose vietovėse Kroatijos teritorijoje;
                  
               
                     (6)
                  
                  
                     atleidimas nuo mokesčių turėtų būti taikoma visiems humanitarinio išminavimo Kroatijoje veiklos vykdytojams; pranašumas neturėtų būti suteikiamas jokiam konkrečiam šioje veikloje dalyvaujančiam veiklos vykdytojui;
                  
               
                     (7)
                  
                  
                     atleidimas nuo mokesčių yra priimtina tinkamo vidaus rinkos veikimo ir būtinybės užtikrinti sąžiningą konkurenciją požiūriu ir atitinka Sąjungos sveikatos, aplinkos, energetikos ir transporto politikos nuostatas;
                  
               
                     (8)
                  
                  
                     kiekvieno pagal Direktyvos 2003/96/EB 19 straipsnio 1 dalį suteikiamo leidimo galiojimo laikotarpis turi būti griežtai apribotas. Kad susiję ekonominės veiklos vykdytojai galėtų būti tikri, jog jie galės užbaigti užterštų vietovių išminavimo procesą ir turės tam pakankamai laiko, tinkama suteikti leidimą šešerių metų laikotarpiui;
                  
               
                     (9)
                  
                  
                     siekiant suteikti teisinio tikrumo ekonominės veiklos vykdytojams, dalyvaujantiems išminavimo operacijose, ir išvengti galimo administracinės naštos padidėjimo dėl taikytino mokesčio tarifo pakeitimų, Kroatija turėtų galėti taikyti atleidimą nuo mokesčių be pertrūkio. Todėl prašomas leidimas turėtų būti suteiktas nuo 2020 m. gruodžio 20 d., kad būtų toliau sklandžiai taikoma ankstesnė Įgyvendinimo sprendimu 2014/921/ES nustatyta tvarka;
                  
               
                     (10)
                  
                  
                     šis sprendimas neturi poveikio su valstybės pagalba susijusių Sąjungos taisyklių taikymui,
                  
               PRIĖMĖ ŠĮ SPRENDIMĄ:
         
            1 straipsnis
            Kroatijai leidžiama taikyti atleidimą nuo mokesčio gazoliui, naudojamam eksploatuojant humanitarinio išminavimo įrangą jos teritorijoje. Atleidimas nuo mokesčių taikoma tik patvirtintai specialiosios paskirties įrangai, kuri sukurta ir pagaminta konkrečiai užminuotoms teritorijoms valyti.
         
         
            2 straipsnis
            Šis sprendimas taikomas nuo 2020 m. gruodžio 20 d. iki 2026 m. gruodžio 19 d.
            Tačiau jeigu Taryba, remdamasi Sutarties 113 straipsniu ar bet kuria kita susijusia nuostata, nustatytų bendrąsias taisykles dėl humanitariniam išminavimui taikomų mokesčių lengvatų, šis sprendimas nebetaikomas nuo tos dienos, kurią pradedamos taikyti minėtos bendrosios taisyklės.
         
         
            3 straipsnis
            Šis sprendimas skirtas Kroatijos Respublikai.
         
         
            Priimta Briuselyje 2021 m. gegužės 10 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 283, 2003 10 31, p. 51.
         
            (2)  2014 m. gruodžio 16 d. Tarybos įgyvendinimo sprendimas 2014/921/ES, kuriuo Kroatijai leidžiama pagal Direktyvos 2003/96/EB 19 straipsnį taikyti atleidimą nuo mokesčių gazoliui, naudojamam eksploatuojant humanitarinio išminavimo įrangą (OL L 363, 2014 12 18, p. 150).